Diari Oficial de la Generalitat Valenciana


Sumari del DOGV 7429, del 23-12-2014 (2014/11131)

RESOLUCIÓ de 18 de desembre de 2014, de la directora general del Secretariat del Consell i Relacions amb Les Corts, per la qual es disposa la publicació del Conveni entre l'Administració General de l'Estat (Ministeri de l'Interior) i la Generalitat (Conselleria d'Infraestructures, Territori i Medi Ambient i Conselleria de Governació i Justícia) per al compliment efectiu de les penes de treball en benefici de la comunitat.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7429

Data del DOGV
:   23-12-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/11887


Data del document
:   18-12-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 18 de desembre de 2014, de la directora general del Secretariat del Consell i Relacions amb Les Corts, per la qual es disposa la publicació del Conveni entre l'Administració General de l'Estat (Ministeri de l'Interior) i la Generalitat (Conselleria d'Infraestructures, Territori i Medi Ambient i Conselleria de Governació i Justícia) per al compliment efectiu de les penes de treball en benefici de la comunitat. [2014/11084]  
  
L'Administració General de l'Estat (Ministeri de l'Interior) i la Generalitat (Conselleria d'Infraestructures, Territori i Medi Ambient i Conselleria de Governació i Justícia) han subscrit, prèvia tramitació reglamentària, el dia 14 de novembre de 2014, el conveni per al compliment efectiu de les penes de treball en benefici de la comunitat.  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, procedix la publicació en el Diari Oficial de la Comunitat Valenciana del mencionat Conveni, que ha quedat inscrit en el Registre de Convenis de la Generalitat amb el número 1315/2014 i que figura com a annex d'esta resolució.  
  
València, 18 de desembre de 2014.- La directora general del Secretariat del Consell i Relacions amb Les Corts: Marta Martí Arador.  
  
  
Conveni de col·laboració entre l'Administració General de l'Estat, per mitjà del Ministeri de l'Interior, i la Generalitat, per mitjà de la Conselleria d'Infraestructures, Territori i Medi Ambient i de la Conselleria de Governació i Justícia, per al compliment de penes de treball en benefici de la comunitat  
  
València, 14 de novembre de 2014  
  
Reunits  
D'una banda, l'Administració General de l'Estat, representada per Jorge Fernández Díaz, ministre de l'Interior, nomenat pel Reial Decret 1826/2011, de 21 de desembre (BOE 22 de desembre), fent ús de les atribucions que li conferix l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat i d'acord amb l'article 6 i disposicions addicionals tretzena i catorzena de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú  
  
I, d'una altra, la Generalitat, representada per la consellera d'Infraestructures, Territori i Medi Ambient, nomenada pel Decret 20/2012, de 7 de desembre, del president de la Generalitat, pel qual es disposa el cessament i es nomenen consellers, secretari i portaveu del Consell, i pel conseller de Governació i Justícia, nomenat pel Decret 10/2014, de 12 de juny, del president de la Generalitat, pel qual es disposa el cessament i es nomena conseller de Governació i Justícia, d'acord amb les atribucions respectives que tenen conferides per mitjà del Decret 9/2014, de 12 de juny, del president de la Generalitat, pel qual determina les conselleries en què s'organitza l'Administració de la Generalitat i autoritzats per a la subscripció d'este conveni per Acord del Consell, adoptat en la sessió celebrada en data 14 de novembre de 2014, tal com establix l'article 17.f de la Llei 5/1983, del Consell.  
Intervenen els citats en la representació i amb les facultats que els seus càrrecs respectius els conferixen, i es reconeixen recíprocament capacitat i legitimació suficient en dret per a firmar el present conveni de col·laboració, amb l'objecte que a continuació es ressenya, i en virtut d'això fan les següents  
  
Manifestacions  
I. La Llei Orgànica 10/1995, de 23 de novembre, del Codi Penal, introduïx en el nostre sistema penal, dins de les penes privatives de drets, les penes de treball en benefici de la comunitat, els articles 39, 40 i 49 de què, en la redacció donada per la Llei Orgànica 15/2003, de 25 de novembre, remeten les circumstàncies d'execució d'esta pena a la via penitenciària, i s'establix en l'esmentat article 49, que els treballs en benefici de la comunitat ?que no podran imposar-se sense el consentiment del penat- l'obliguen a prestar la seua cooperació no retribuïda en determinades activitats d'utilitat pública. Circumstàncies d'execució mantingudes per la Llei Orgànica 5/2010, de 22 de juny, modificativa del Codi Penal.  
II. El Reial Decret 840/2011, de 17 de juny, pel qual es deroga el Reial Decret 515/2005, de 6 de maig, pel qual s'establixen les circumstàncies d'execució de les penes de treballs en benefici de la comunitat i de localització permanent, de determinades mesures de seguretat, així com de la suspensió de l'execució de les penes privatives de llibertat, establix les circumstàncies d'execució de la pena de treballs en benefici de la comunitat, i considera, en l'article 4.1, que el treball en benefici de la comunitat serà facilitat per l'Administració estatal, autonòmica o local, que, amb esta finalitat, podran establir els convenis oportuns entre si o amb entitats públiques o privades que exercisquen activitats d'utilitat pública, i s'haurà de remetre mensualment a l'Administració penitenciària la relació de places disponibles en el seu territori.  
  
III. El Decret 9/2014, de 12 de juny, del president de la Generalitat, en l'article 8, atribuïx, a la Conselleria d'Infraestructures, Territori i Medi Ambient, l'exercici de les competències en matèria d'obres públiques, ordenació del territori i del litoral, vivenda i qualitat de l'edificació, transports, ports i aeroports, medi ambient, paisatge, i canvi climàtic. I en l'article 10, conferix a la Conselleria de Governació i Justícia l'exercici de les competències en matèria d'interior, protecció civil, gestió de la unitat del Cos Nacional de Policia adscrita a la Comunitat Valenciana, prevenció, extinció d'incendis i gestió de les competències en matèria de situacions d'emergència, desplegament estatutari, consultes populars, justícia, col·legis professionals, fundacions, associacions, registres i notariat.  
  
IV. El Decret 88/2014, de 13 de juny, del Consell, pel qual s'establix l'estructura orgànica bàsica de la Presidència i de les conselleries de la Generalitat, establix, en el seu títol VII, l'estructura orgànica bàsica de la Conselleria d'Infraestructures, Territori i Medi Ambient, i considera entre els seus òrgans directius, entre altres, la Direcció General de Medi Natural, que assumix les funcions en matèria d'espais naturals i biodiversitat, gestió forestal i vies pecuàries, caça, pesca esportiva, i gestió de parcs naturals.  
També determina, en el seu títol IX, l'estructura orgànica bàsica de la Conselleria de Governació i Justícia, i considera entre els seus òrgans directius, entre altres, la Direcció General de Seguretat i Protecció Ciutadana, que assumix les funcions en matèria de seguretat pública i protecció ciutadana, espectacles, establiments públics i activitats recreatives, coordinació i selecció de policies locals a la Comunitat Valenciana, formació de policies locals, del personal de la Unitat del Cos Nacional de Policia, adscrita a la Comunitat Valenciana i del personal dels servicis essencials i complementaris d'intervenció davant d'emergències, protecció civil, ajudes a les víctimes del terrorisme i direcció de la Unitat del Cos Nacional de Policia adscrita a la Comunitat Valenciana. I a la Direcció General de Prevenció, Extinció d'Incendis i Emergències, que assumixen les funcions en matèria de direcció i gestió de les polítiques de la Generalitat en matèria de prevenció i extinció d'incendis, protecció civil, gestió d'emergències, informació i conscienciació ciutadana en matèria de prevenció d'incendis. La direcció i gestió de la comanda del Consell de Seguretat Nuclear a la Generalitat i de la participació de la Generalitat en els consorcis de bombers.  
  
Per tot això, les parts firmants acorden establir el present conveni de col·laboració d'acord amb les següents:  
  
CLÀUSULES  
  
Primera. Objecte  
Este conveni té per objecte establir la forma de col·laboració entre l'Administració General de l'Estat, per mitjà del Ministeri de l'Interior i la Generalitat, a través de la Conselleria d'Infraestructures, Territori i Medi Ambient i de la Conselleria de Governació i Justícia, per al compliment efectiu de les penes de treball en benefici de la comunitat, per mitjà de la prestació pels penats de determinades activitats d'utilitat pública, en el seu àmbit competencial.  
  
  
Segona. Compromisos que assumixen les parts  
1. La Generalitat, a través dels òrgans directius de les precitades conselleries: direcció general amb competències en matèria de seguretat i protecció ciutadana; direcció general amb competències en matèria de prevenció, extinció d'incendis i emergències, i direcció general amb competències en matèria de parcs naturals, es compromet a:  
  
a) Facilitar un nombre de places als penats a treballs en benefici de la comunitat en les condicions establides en l'article 49 del Codi Penal, i en el Reial Decret 840/2011, de 17 de juny, pel qual es regulen les circumstàncies d'execució d'estes penes.  
b) Formar els penats a través de l'Institut Valencià de Seguretat Pública i Emergències (d'ara en avant IVASPE), de la direcció general amb competències en matèria de seguretat i protecció ciutadana, i per professionals de la direcció general amb competències en matèria de prevenció, extinció d'incendis i emergències, en aquelles tasques relatives a la prevenció d'incendis, conservació de la forest i el medi forestal i natural.  
En el curs de formació de duració setmanal i que es considerarà període de compliment de la pena, els penats rebran formació tècnica, així com jurídica, i seran informats en l'assignatura impartida per un jurista d'Institucions Penitenciàries, de les conseqüències de l'incompliment de la pena o de la seua actitud poc diligent.  
El Pla Formatiu serà aprovat, com qualsevol actuació en el marc de l'IVASPE, prèvia dació de comptes i informació a la Comissió de Coordinació de Policies Locals, segons el que disposa la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.  
c) Destinar els penats, després de rebre la formació de l'apartat anterior, a les labors de conservació en els parcs naturals més pròxims als seus domicilis, per a complir amb el seu pla d'execució sota la supervisió del personal d'estos.  
2. L'Administració General de l'Estat, per mitjà del Ministeri de l'Interior, assumix:  
a) Les obligacions per a la cobertura de les contingències que corresponen a l'Institut Nacional de la Seguretat Social per accidents de treball i malalties professionals dels penats, pels dies de prestació efectiva del treball desenrotllat en benefici de la comunitat, en virtut del que disposa el Reial Decret 2131/2008, de 26 de desembre, pel qual es modifica el Reial Decret 782/2001, de 6 de juliol, que regula, entre altres matèries, la protecció de Seguretat Social dels sotmesos a penes de treballs en benefici de la comunitat i en concordança amb el que establix l'article 11 del Reial Decret 840/2011, de 17 de juny, pel qual es regulen les circumstàncies d'execució d'estes penes.  
  
b) I a través de la Secretaria General d'Institucions Penitenciàries, que té a càrrec seu els servicis de gestió de les penes i mesures alternatives, la gestió, coordinació i seguiment de la pena, per mitjà de contactes amb els responsables del treball.  
  
Tercera. Dades de caràcter personal  
Les dades de caràcter personal dels penats estan afectades per la Llei Orgànica 15/1999, de 13 de desembre, de protecció de dades de caràcter personal. En conseqüència, l'Administració penitenciària, en l'exercici de les seues competències d'execució penal, facilitarà a les conselleries mencionades en este conveni les dades identificatives dels penats, només als efectes de control per a la bona consecució de les jornades d'activitat, i la Conselleria es compromet a guardar la confidencialitat sobre estos.  
  
Quarta. Distribució de les places  
1. Els servicis de Gestió de Penes i Mesures Alternatives valoraran el penat per tal de determinar l'activitat més adequada, i informarà este de les distintes places existents, amb indicació expressa de la seua comesa i de l'horari en què hauran de realitzar l'activitat. Valoraran especialment que el penat residisca en localitats pròximes als parcs naturals en què realitzarà el seu treball en benefici de la comunitat, i també que les jornades de treball que integren la seua condemna siguen semblants en nombre a la resta de penats destinats a esta activitat a fi de facilitar el seu desenrotllament.  
2. Una vegada realitzada la valoració i seleccionada la tasca a desenrotllar, els servicis que gestionen estes penes traslladaran a la conselleria amb competències en seguretat i emergències, la informació necessària per a l'adequat desenvolupament de les activitats assignades. L'IVASPE actuarà com a centre de coordinació entre ambdós administracions (estatal: servici amb competències en la gestió de penes i autonòmica: direcció general amb competències en matèria de parcs naturals).  
  
  
Quinta. Jornada i horari  
Per a determinar la duració de la jornada i el termini en què haja de complir-se, els servicis que gestionen les penes i mesures alternatives hauran d'atendre el principi de flexibilitat que arreplega l'article 6.2 del Reial Decret 840/2011, pel qual es regulen les circumstàncies d'execució d'estes penes, per a compatibilitzar, en la mesura que siga possible, el normal desenrotllament de les activitats diàries del penat amb el compliment de la pena imposada i, en tot cas, de conformitat amb les resolucions judicials.  
  
Sexta. Drets laborals en l'exercici de l'activitat  
1. Les tasques que realitze el penat no serà retribuït.  
2. En cap cas no es derivaran obligacions pròpies d'un contracte laboral com a conseqüència de les tasques desenrotllat amb motiu del present conveni.  
  
Sèptima. Seguiment i control del compliment de la pena  
1. Durant el compliment de la condemna el penat haurà de seguir les instruccions rebudes del jutge de vigilància i dels servicis de gestió de penes i mesures alternatives. Quant al desenrotllament de les tasques a realitzar, el penat haurà de seguir les directrius de la unitat en què preste la seua tasca.  
2. L'IVASPE o la direcció general amb competències en matèria de parcs naturals, informarà els servicis de Gestió de Penes i Mesures Alternatives de l'activitat que va fent el penat i de les incidències rellevants que es produïsquen en el desenvolupament del pla d'execució, perquè els esmentats servicis comuniquen l'oportú al jutjat de vigilància penitenciària. En tot cas, haurà d'informar-se de les incidències següents:  
- Absències del treball o abandons injustificats.  
- Rendiment sensiblement inferior al mínim exigible.  
- Oposició o incompliment reiterat i manifest a les instruccions del responsable de l'ocupació.  
- Quan la seua conducta siga tal que el responsable de l'activitat es negue a mantindre'l en esta.  
Igualment, s'haurà d'informar els servicis de gestió de penes i mesures alternatives sobre la finalització del pla d'execució.  
  
Octava. Comissió Mixta de Seguiment  
1. Es crea una comissió mixta de seguiment, encarregada de vetlar per l'exacte compliment del que establix el present conveni, resoldre els problemes d'interpretació i les incidències que puguen plantejar-se en l'aplicació d'este.  
2. La Comissió Mixta estarà integrada pels sis membres que s'indiquen a continuació, o les persones en qui deleguen:  
a) Per l'Administració General de l'Estat:  
- La persona titular de la Secretaria General d'Institucions Penitenciàries.  
- La persona titular de la Subdirecció General de Penes i Mesures Alternatives.  
- Un representant designat per la Delegació del Govern a la Comunitat Valenciana, en virtut d'allò que s'ha estipulat en la Llei 7/1997, de 14 d'abril, d'Organització i Funcionament de l'Administració General de l'Estat, en l'article 27.1-b.   
b) Per la Generalitat:  
- La persona titular de la direcció general amb competències en seguretat i protecció ciutadana.  
- La persona titular de la direcció general amb competències en prevenció, extinció d'incendis i emergències.  
- La persona titular de la direcció general amb competències en matèria de parcs naturals.  
3. Així mateix, podran formar part de la Comissió els tècnics que es considere oportú en funció dels temes a tractar.  
4. La Comissió es reunirà sempre que ho sol·licite una de les parts.  
5. El funcionament de la Comissió Mixta de Seguiment s'adequarà en allò que s'ha previst, per als òrgans col·legiats, en el títol II, capítol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
Novena. Règim jurídic  
Este conveni té naturalesa administrativa i està exclòs de l'aplicació del Reial Decret Legislatiu 3/2011, de 14 de novembre (BOE 276, de 16 de novembre), pel qual s'aprova el text refós de la Llei de Contractes del Sector Públic, segons el que disposa l'article 4.1.c d'esta. Els dubtes o les controvèrsies que sorgisquen entre les parts sobre els efectes, la interpretació, la modificació o resolució d'este que no puguen ser resolts per conciliació en la Comissió Mixta de Seguiment, seran sotmesos als tribunals competents de la jurisdicció contenciosa administrativa.  
  
  
Deu. Àmbit temporal  
1. El present conveni entrarà en vigor l'endemà de la seua firma, i tindrà vigència d'un any.  
2. No obstant el que establix l'apartat anterior, s'entendrà prorrogat tàcitament si no haguera denúncia escrita per alguna de les parts amb tres mesos d'antelació a la data anual del seu venciment.  
I tot això sense perjuí de la finalització de les activitats que estigueren compromeses fins a la data de resolució del Conveni  
  
Onze. Règim econòmic  
L'aplicació i execució d'este conveni de col·laboració, inclosos tots els actes jurídics que puguen dictar-se com a desplegament o execució, no podrà tindre cap incidència en la dotació de tots i cada un dels capítols de gasto assignats respectivament a les conselleries esmentades en este conveni, i en tot cas, hauran de ser atesos amb els seus mitjans personals i materials.  
  
Dotze. Finalització i causes d'extinció  
La vigència d'este conveni de col·laboració finalitzarà per compliment del termini de duració inicial, en els termes que preveu la clàusula desena del present conveni.  
A més, podrà ser extingit per qualsevol de les causes següents:  
a) Mutu acord de les parts.  
b) Per resolució unilateral de qualsevol de les parts, prèvia denúncia expressa i notificada per escrit a l'altra part amb una antelació, almenys, de tres mesos. En tot cas, les parts es comprometen a finalitzar el desenrotllament de les accions ja iniciades en el moment de notificació de la denúncia.  
En prova de conformitat amb tot allò que s'ha exposat, es firma el present conveni de col·laboració per triplicat exemplar, en el lloc i la data abans indicats.  
  
El Ministre de l'Interior   
Jorge Fernández Díaz  
  
La consellera d'Infraestructures, Territori i Medi Ambient  
Isabel Bonig Trigueros  
  
El conseller de Governació i Justícia  
Luis Santamaría Ruiz